stanford-oval/wikipedia huggingface dataset:
תורת הגזע
התפתחות הרעיון מבחינה מדעית

חלוקה או סיווג של בני אדם שונים לקבוצות על פי מאפיינים מסוימים הייתה מאז ומתמיד. עם זאת הייחוס הראשון למושג "גזע" אינו ידוע אך מיוחס למספר מדענים ופילוסופים מסוף המאה ה-17 שניסו לארגן את המידע אודות המראה האנושי של קבוצות שונות בעולם כאופן מסודר. כך למשל, חיבור אנונימי שמתוארך לשנת 1684 (כיום האקדמיה סוברת כי הכותב שלו היה פרנסואה ברנייה (François Bernier)), מתאר סוגים שונים של קבוצות בני האדם בעולם, כארבע או חמש במספר. מחבר המאמר לא קבע בשטח שמות מדעיים לגזעים השונים, אך ניתן לשייך אותם לקבוצות אוכלוסין שונות בעולם (סביר להניח שלאירופאים, אוריינטלים, אפריקנים ולאפים (סאמים). נוסף לשני גזעים נוספים והם הגזע האינדיאני וקויקוי. הרשימה עצמה בעלת חשיבות פחותה יותר לעומת רשימות אחרות הבאות בתור, אך היא ידועה בגלל השימוש בפעם הראשונה במונח "גזע". עם זאת, בתקופתו של ברניייה ההבדל המינוחי בין גזע אדם לבין מין של חיה בטבע היה קטן מאוד. הרעיון היה פשוט חלוקה של האדם על פי חלוקת המינים בטבע. נוסף על כך אפשר לזהות כי באותה התקופה אף הוגים כמו גוטפריד וילהלם לייבניץ, אשר הגיב למאמר הנידון, תפסו כי החלוקה של בני אדם לגזעים אפשרית, אך לא בהכרח משליכה על אופיים ועל צורת התנהגותם (טמפרמנט). לייבניץ אף טען שלמרות השוני בין קבוצות האוכלוסין אשר הוא רואה אין סיבה שלא ישתייכו לגזע אחד כולם. אפשר לראות זאת בתגובתו הכתובה על המאמר:
אני זוכר שקראתי במקום כלשהו, אבל אני לא מצליח למקם את הקטע שנית, שחוקר ארצות מסוים חילק את בני האנוש לשבטים מסוימים, גזעים או מעמדות. הוא קבע גזע ספציפי לסמואידים (Samoyedic peoples), אחר לסינים ושכניהם, אחד לניאגרואידים (Negros), ואחד נוסף ל-caffers, או הקויקוים. נוסף על כך באמריקה ישנו הבדל מפליא בין Gablis, או Carbis שהם מאוד אמיצים בהחלט ומלאי מוטיבציה לבין אנשי פראגווי, שנראים ילדותיים או טירונים לכל משך חייהם. זה לא מונע מכל בני האדם אשר מאכלסים את כדור הארץ מלהיות אותו הגזע, אשר משתנים מטמפרמנטים שונים, בדיוק כמו שחיות וצמחים משנים את טבעם ומשתפרים או מתנוונים.
התפתחות הרעיון מבחינה חברתית > לאחר מלחמת העולם הראשונה

מאז סיום מלחמת העולם הראשונה ב-1918, החלו תנועות לאומניות לקום בקולוניות שמעבר לים. כך למשל, בסין קמה תנועת הארבעה במאי, וכך בתוניסיה קמה מפלגת הדסטור (Destour Party). תנועות אלה שאפו לעצמאות. אפשר לראות זאת גם בקונגרס הפאן-אפריקאי הראשון שהיה בפריז אותה התקופה. באינדונזיה הגיעו השאיפות הלאומניות לשיא כאשר ב-1919 הכילה התנועה לעצמאות לאינדונזיה 2.5 מיליון איש אשר תומכים בעצמאות מהולנד. קיימת טענה כי אף בתקופה זאת הייתה החלוקה לגזעים משמעותית בחברה, כאשר המצביעים אשר תמכו בהצעתה של האימפריה היפנית בזמן חוזה ורסאי להכניס קטע המדבר על שוויון בין גזעי האדם באמנת חבר הלאומים היו מעטים.
תורת הגזע שלפני העת המודרנית

תורת הגזע במובנה הכללי מבוססת על כך שיש הבדל בין בני אדם, בין אחד לשני, על סמך מאפיינים כלשהם. המאפיינים יכולים להיות מראה (דוגמת צבע עור או צבע עיניים) או למשל כל דבר שלא ניתן לראות אך עדיין להסיק על האדם האחר (דוגמת שפה או אינטליגנציה). ידוע כי אף בתרבויות קדומות ביותר, דוגמת מצרים העתיקה, הייתה ההפרדה הגזעית קיימת.
תורת הגזע שלפני העת המודרנית > ביוון העתיקה

אריסטו הבדיל בין בני אדם על פי שפתם, וטען כי תכונותיהם נוצרו על פי מיקומם הגאוגרפי. כך למשל הסביר אריסטו כי בני הצפון, בגלל מיקומם הגאוגרפי בו הם חיים, נתונים לרוח נפשית חזקה מאוד אשר טמונה בתוכם. עם זאת האמין אריסטו כי רוח זאת לא הייתה מלווה באינטליגנציה גבוהה מפני שעל פיו היא קושרה למקומות חמים. כך למשל לתושבי הדרום, שבהם נכללו גם האסייתים, קושרה אינטליגנציה גבוהה, בגלל חום האקלים בהם הם חיים, אך  לעומת זאת, הם נחשבו לבעלי מחסור ברוח הנפשית החזקה שהייתה לבני הצפון לסירוגין. אריסטו האמין כי בגלל היעדר רוח נפשית זאת האסייתים הם אומנם משכילים אך עם זאת נתונים לעבדות ולהכנעה עקב היותם חסרי אותה רוח. על פי זאת האמין אריסטו כי היוונים, אשר חיים במרכז העולם על פי תפישתם בתקופה זו, מקבלים גם את האינטליגנציה מהדרום אבל גם את הרוח הנפשית העוצמתית מהצפון.
בתקופת הנאורות > יוהאן פרידריך בלומבאך ותורת הגזע

אנתרופולוג חשוב של אותה התקופה[דרושה הבהרה] היה בלומבאך אשר הציע קיום של גזע חדש והוא הגזע המלאי (Malay). הוא אף טען כי צבע העור נובע מהאקלים ובכך הסביר מדוע בני אדם לבנים מקורם בדרך כלל בארצות קרות ומדוע בני אדם בעלי צבע עור שחור בדרך כלל מקורם במדינות עם אקלים חם הרבה יותר. הוא אף הציג כי בדרך כלל אף אברי המין של בני אדם לבנים נוטים להיות בעלי עור כהה יותר ביחס לשאר הגוף. הוא אף הציג בחיבוריו כי בחורף בדרך כלל צבע העור נהיה לבהיר יותר ובקיץ, בגלל חשיפה לשמש, הוא נהיה לכהה יותר. הוא גם נטה לקשר לקבוצות אוכלוסין שונות ייחוד כלשהו שבהן הן מתאפיינות. כך למשל הוא ראה בשווייצרים בעלי הבעת פנים ספציפית בעוד שבטורקים ראה גבריים ואף רציניים. באנשי הצפון ראה בעלי מראה תמים וביהודים אמר כי הם בעלי סוג עיניים ייחודי אשר לא חש חיבה כלל אליו. הוא סיווג בשנת 1781 גם את הלאפים כאירופאים (באותה שנה גם הגדיר את הגזע המלאי אך עדיין לא את האירופאים כקווקאזיים אשר אותם הגדיר בשנת 1795). הוא ראה את הצבע העור הלבן כיפה ביותר מכולם. עם זאת תחילה הוא הציג בכתביו רק ארבעה גזעים ובשנת 1781 הוסיף בכתב חדש את הגזע המלאי שהיווה את הגזע החמישי.
במאה ה-19 > ויליאם אדוארד בורגהרד דו בויז ותורת הגזע

דו בויז נחשף רבות למצב החברתי בקשר למושג הגזע בחברתו של אותם הימים. הוא היה חשוף לכך שבאותו הזמן תפישה אירופאית נפוצה הייתה כי הניאגרואיד (Negro) הוא לגזע נחות יותר מאשר הגזע הלבן. תפישה זאת הייתה נפוצה אותם הימים וקישרה תכונות מנטליות למראה חיצוני, במיוחד בהקשר של קיבולת המוח, משקל המוח והמדד הצפאלי. הוא גם היה חשוף למוצאו שלו שהיה לאפרו-אמריקאי ולכן היו טענות אלו רלוונטיות במיוחד גם לגביו. דה בויז טען כי לפחות בשלב הנוכחי (של המדע באותה התקופה) אין יכולת לדעת אם יש השפעה למראה או למוצא בהקשרים מנטליים. עם זאת דעות אלה שהחזיק דה בויז היו זמניות בלבד מפני שבשלב מאוחר יותר בחייו הוא אכן קישר בין היסטוריה של קבוצות אוכלוסין לבין מאפייניהם הפיזיים. כך למשל הוא טען כי יש קשר בין האפרו-אמריקאים של ימיו לבין האפריקנים המקומיים כששתי קבוצות אלו נמצאות מבחינה היסטורית תחת דיכוי. הוא אף טען בספרו "החשכה של השחר" כי יש קשר היסטורי לא רק אצל האפריקנים אבל גם אצל קבוצות נוספות כמו האסייתים. הוא אף מבדיל בין שתי קבוצות, הילדים האפריקאיים והילדים האסייתים על סמך מאפיינים פיזיים. השינוי שהיה לדה בויז עבר ממצב התחלתי בו הוא האמין כי אין אפשרות או אמיתות למדע המתבסס על הפרדה גזעית של בני האדם לגישה שעל פיה אין באמת מספיק ידע למדע כדי לענות על התשובה ומכך ייתכן שכן וייתכן שלא. בהתחלה נוסף לכל הוא סבר כי ההבדל בין האירופאים לבין האפריקנים הוא הבדל תרבותי ולא גזעי בעוד שמאוחר יותר השקפת עולם זו השתנתה (כך למשל הוא טען בפרק הראשון של החשכה של השחר כי לבני אפריקה יש תרומה לאנושות, זאת על סמך הבדלה תרבותית בין הקבוצות בעוד בהמשך יתייחס יותר אל מאפיינים פיזיים לאותה הקבוצה).
יישום בפועל

עם יישומה של התורה בגרמניה הנאצית קיבלה התורה מעין בסיס מדעי. אנשי מדע באוניברסיטאות עסקו בה, וביססו את מאפייניו הפיזיונומיים של כל גזע, כך שניתן היה, כביכול, להבחין בין הגזעים השונים על פי מדידות ובדיקות. כיום נראה כי לתורה אין כל בסיס מדעי, כי אין "גזע" עליון על "גזע" אחר, והמושג "גזע" עצמו שנוי במחלוקת.
תורת הגזע קיבלה ביטוי מעשי בחוקי נירנברג ובחוקי הגזע באיטליה.
יישומה המלא של התאוריה במהלך מלחמת העולם השנייה והשואה הביא לתוצאות איומות. השמדת היהודים בשואה, ועמם גם הצוענים, כיבוש ושעבוד שטחים נרחבים במזרח אירופה, שעבוד תושביהם הסלאבים, ורצח רבים מהם. אירועים אלו הובילו להכרה בינלאומית כללית כי תורת הגזע היא שקרית ומזיקה, וכיום היא נמצאת מחוץ לקונצנזוס המדעי, ומחוץ לתורות המקובלות אף בתחומים כמדע המדינה, היסטוריה או פילוסופיה. עם זאת, ישנם רבים, במיוחד בקרב הנאו-נאצים ותנועות לאומיות קיצוניות אחרות באירופה ובארצות הברית הדוגלים בתורה זו או במרכיבים חשובים שלה גם כיום.
ראו גם

אאוגניקה
אותנזיה
גזע (אדם)
התאוריה הנורדית
טוהר הדם
רב-גזעיות
היגיינה גזעית
הערות שוליים

↑  עורך ראשי: דוד כנעני, אנציקלופדיה למדעי החברה, כרך ראשון, תל אביב: ספרית פועלים/הוצאת הקיבוץ הארצי השומר הצעיר/מרחביה, 1962, עמ' 323
↑  Robert Bernasconi (author of this specific chapter), Who Invented the Concept of Race? Kant's Role in the enlightenment of Construction of Race, Race, Blackwell Publishers Ltd, 2001, עמ' 11-13
↑  Robret K. A. Gardiner, Race and Color in International Realtions, Color and Race, Boston: Houghton Mifflin Company, 1968
1 2  Ali Rattansi, Racism: A Very Short Introduction, Oxford University Press, 2007, עמ' 13-14
↑  Nell Irvin Painter, The History of White People, W. W. Norton & Company, 2010, עמ' 75-80
↑  Robert Bernasconi,Tommy Lee Lot, The Idea of Race, Hackett Publishing, 2000, עמ' 27
↑  Tommy Lott, Du Bois's Anthropology Notion of Race, Race, Blackwell Publishers Ltd, 2001, עמ' 59-61
↑   איילת שני, ניצחון הנאציזם היה קודם כל מהפכה חינוכית, באתר הארץ, 8 בדצמבר 2016.
↑  סיכום בהיסטוריה: האידיאולוגיה הנאצית – תורת הגזע
טלאי צהוב אשר שומש לסימון בני הגזע היהודי בגרמניה הנאצית
גו-ג'ו

| --- | --- |
אין תמונה חופשית
 לידה:  25 בנובמבר 1995 (בן 29) מאנג'ימופ (אנ'), אוסטרליה המערבית, אוסטרליה אוסטרליה
 שם לידה:  מרטי זמבוטו   Marty Zambotto
 מוקד פעילות:  אוסטרליה 
 תקופת הפעילות:  מ-2016
 עיסוק:  זמר-יוצר, מפיק
 
מַרטי זַמְבּוֹטוֹ (באנגלית: Marty Zambotto; נולד ב-25 בנובמבר 1995), המוכר בשם הבמה גו־ג'ו (Go-Jo), הוא זמר-יוצר ומפיק מוזיקלי אוסטרלי. זמבוטו עתיד לייצג את אוסטרליה באירוויזיון 2025, שיתקיים בבזל שבשווייץ.
ביוגרפיה

זמבוטו גדל בקהילה אוטרקית מרוחקת באוסטרליה המערבית, שם פיתח את סגנונו המוזיקלי ואת זהותו האומנותית. בגיל 13 קיבל את הגיטרה הראשונה שלו, ובראשית דרכו היה כותב ומפיק שירים לאמנים אחרים, עד שבשלב מסוים החל בקריירת סולו עצמאית. בהמשך חייו עבר להתגורר בסידני, שם הוא גם פעיל מבחינה מקצועית. שיריו המקוריים וגרסאות הכיסוי שמבצע זמבוטו מוכרים בליווי גיטרה בולט. גרסת הכיסוי שלו לשיר "Iris" של גו גו דולס הושמעה מעל ל-3 מיליון פעמים בספוטיפיי.
ב-25 בפברואר 2025 נחשף על ידי רשות השידור האוסטרלית, SBS, כי זמבוטו נבחר לייצג את אוסטרליה באירוויזיון 2025 בבזל, עם השיר "Milkshake Man".
דיסקוגרפיה

| שם | שנה | אלבום |
| --- | --- | --- |
| "Nobody Like You" (עם אמה קארן) | 2016 | לא מתוך אלבום |
| "Incredible" (עם Drugz300) | 2018 | לא מתוך אלבום |
| "With You" | 2018 | לא מתוך אלבום |
| "Ship in a Bottle" | 2019 | לא מתוך אלבום |
| "Phases" (עם Trøves) | 2019 | לא מתוך אלבום |
| "No One Else" | 2020 | לא מתוך אלבום |
| "Say Something" | 2020 | לא מתוך אלבום |
| "Iris" | 2020 | לא מתוך אלבום |
| "Thank You Mum" | 2021 | לא מתוך אלבום |
| "White Lies" | 2021 | לא מתוך אלבום |
| "You Don't Love Me" | 2021 | לא מתוך אלבום |
| "Backseat" | 2021 | לא מתוך אלבום |
| "Better Off" | 2021 | לא מתוך אלבום |
| "Fuck Being Sad." | 2021 | לא מתוך אלבום |
| "Georgia" | 2022 | לא מתוך אלבום |
| "Missing You" | 2022 | לא מתוך אלבום |
| "See You in LA" | 2022 | לא מתוך אלבום |
| "Double Down" | 2022 | לא מתוך אלבום |
| "Mrs. Hollywood" | 2023 | לא מתוך אלבום |
| "Loverman" | 2023 | לא מתוך אלבום |
| "Teenage Dream" (Like A Version – טריפל ג'יי) | 2023 | לא מתוך אלבום |
| "Cry About" | 2024 | לא מתוך אלבום |
| "Milkshake Man" | 2025 | לא מתוך אלבום |
הערות שוליים

↑  Jefferson, Dee (25 בפברואר 2025). "'There's no better feeling': TikTok star Go-Jo to represent Australia at Eurovision 2025". The Guardian. נבדק ב-26 בפברואר 2025. {{cite web}}:  (עזרה)
1 2  "Go-Jo". eurovision.tv. נבדק ב-2025-02-26.
↑  "Australia: Go-Jo to Eurovision 2025 with "Milkshake Man"". Eurovisionworld. 2025-02-25. נבדק ב-2025-02-26.
| --- | --- |
בקרת זהויות :  MusicBrainz: b5c9be74-cd37-4dbc-867f-fe67af3d6b2f
קראנץ' פיסטוק

| --- | --- |

 
 מאכלים
 סוג:  שלגון 
 יצרן:  נסטלה 
 מרכיבים עיקריים:  שוקולד, גלידת וניל, פצפוצי אורז, אגוז פיסטוק 
 
קראנץ' פיסטוק הוא שלגון מתוצרת נסטלה המשווק בישראל. השלגון עמד במוקד תופעת אינטרנט וההד התקשורתי והתרבותי הנרחב שייצרה. התופעה התבטאה בפרסומים באינטרנט המעודדים ייצור שלגון חדש בטעם פיסטוק. נסטלה קיבלה את ההחלטה לייצרו, וכאשר הוחל בייצור השלגון הוא אזל מהמדפים מהר. הביקוש למוצר וההיצע המוגבל יצרו מחסור ושוק שחור.
הרכב השלגון

השלגון, מסדרת קראנץ' (Crunch), מכיל גלידת וניל ופיסטוק וליבה של מחית פיסטוק. ציפויו עשוי שוקולד לבן עם שברי פיסטוק ואורז תפוח מלוח.
רקע

בשנת 2022 הוציאה אסם לשוק ביסקוויט פתי בר בטעם פיסטוק ופודינג בטעם פיסטוק להכנה מהירה, ומקדונלד'ס ישראל הציעה "גלידה פיצוץ" ומילקשייק פיסטוק כקינוח. בפברואר 2019 החל בישראל שיווקו של שלגון מגנום בטעם פיסטוק מתוצרת שטראוס, אך באפריל 2022 נאספו שלגונים אלה עקב חשד לזיהום סלמונלה במוצרים אחרים של החברה
ייצור ושיווק

אוהד ראוך, רעיונאי ויוצר תוכן מתל אביב פתח קבוצה בפייסבוק, בלוג ועמוד אינסטגרם שעוסקים בפיסטוק. בקבוצות הללו הציגו עיצובים של מוצרים פוטנציאליים המכילים פיסטוק. ביוני 2021 עיצב ראוך אריזות לשלגון קראנץ' בטעמים פיסטוק ווניל ופיסטוק נוגט שזכה להצלחה. נסטלה שיתפה פעולה ופיתחה שלגון פיסטוק במהדורה מוגבלת, בשיתוף פעולה עם ראוך.
התפיסה בנסטלה הייתה שקראנץ' הוא מותג המיועד לצעירים ואילו פיסטוק הוא טעם נישתי שאהוב על מבוגרים (וגם יקר לייצור). כוונתה של החברה הייתה לייצר חצי מיליון שלגונים (לעומת 10–12 מיליון היחידות של קראנץ' לטעמיו המיוצרות בשנה) ולמכור אותם בקיץ 2022, אך השלגונים שיוצרו נקנו עד מהרה. בראשית מאי כבר אזל המלאי, אבל גם רבע מיליון השלגונים החדשים שהגיעו לחנויות נמכרו והצרכנים התקשו למצוא את המוצר. בעלי חנויות מסוימים ניצלו את המצב והעלו את המחיר ל־15 ש"ח ויותר, ובשוק השחור זינק המחיר לעשרות שקלים ליחידה. בה בעת החלו להופיע אתגרים של איתור השלגון בטיקטוק ומתכונים להכנת השלגון ברשת. ביולי נודע כי השלגון יימכר תמורת עשרה שקלים במרכז הארץ דרך שירות המשלוחים וולט.
ב־18 באוגוסט הודיעה נסטלה כי לשוק יוצאות 750 אלף יחידות נוספות של השלגון, ובזאת ייפסק שיווקו. באותו חודש ביקשו מנהליה של "רעבים ברעבך" מחברי הקבוצה להציע טעמים חדשים לשלגוני קראנץ', ובין ההצעות התבלטו בין היתר אלפחורס וקרם ברולה. נסטלה שיתפה פעולה עם המהלך, ולאחר מבחני טעימה בחרה לייצר שלגון בטעם "החלב של הקורנפלקס". גלידות בטעם זה היו מוכרות בעולם, ושטראוס כבר הוציאה גלידה כזאת לשוק כמעט שנה לפני כן. אף על פי כן השלגון הצליח לעורר עניין וגם מחירו טיפס בגלל קושי להשיגו. בד בבד חזר לחנויות קראנץ' פיסטוק, ומחירו נותר גבוה. בינתיים התעוררה בישראל תופעה דומה סביב ממתק אחר, רול־אפס.
בשנת 2024 שיתפה נסטלה פעולה עם המשפיענית מאיה ורטהיימר בצורה דומה, עד לפיתוח שלגון בטעם פאי לימון.
תגובות

באמצע יוני 2022 הכריז איגוד השיווק הישראלי כי גלידות נסטלה היא אחת הזוכות בפרס Booster "[...] למהלכי דיגיטל לרבעון הראשון של 2022 [...]". אחד מנימוקי השופטים היה שביחס לתקציב ההצלחה חסרת תקדים. לאה ריינר מלמד, סמנכ"לית שיווק בגלידות נסטלה, סיפרה כי החברה השקיעה בשיווק המוצר 23 אלף שקל, שהוצאו על פוסט ממומן יחיד ב"רעבים ברעבך". היא הודתה שההצלחה הספונטנית היא "מתנה של פעם בחיים" ושתרם לה החשש ממוצרי שטראוס. לדבריה נסטלה לא צפתה את "ההתפוצצות הזאת בשוק", ו"דברים כאלה – לא קורים" גם כשאנשי שיווק מתכננים מסע פרסום מחושב. אבי זיתן, מומחה לשיווק ולאסטרטגיה, הסביר שהבהלה לשלגון מקורה בכך ש"אנחנו שופוני" ונובעת מהצורך של early adopters להשתייך לקבוצה של מי שהשיגו ראשונים דבר־מה מיוחד והתנסו בו.
תהליך יצירתו של השלגון, מדימוי חסר ממשות ועד מוצר תעשייתי, דומה לתהליך שעבר הלימונענע בישראל עשורים קודם לכן. אוהד ראוך השווה את הצלחתו המהירה לזו שלה זכו הבייגלך שטוחים של אסם ב־2011, ואילן לוקאץ' הזכיר גם את המחסור בפסק זמן כששווק לראשונה ב־1982. הצלחתו של קראנץ' הובילה יצרניות מזון ליצור מוצרים נוספים בטעם פיסטוק, כגון יוגורטים ומשקאות חלב. ראוך הרצה על סיפורו האישי לארגונים ושיתף פעולה עם בתי עסק המייצרים מזון.
סינטאיהו סלליך

סינטאיהו סלליך (נולד ב-20 ביוני 1991) הוא כדורגלן ישראלי המשחק בעמדת הקשר ההתקפי והקיצוני בהפועל כפר סבא.
קריירת מועדונים

סלליך נולד בכפר קווארה שבאתיופיה, בגיל שנתיים עבר עם משפחתו לעיר גונדר, וכשהיה בן תשע עלו לישראל עמו. בתחילה התגוררה המשפחה במבשרת ציון, ולאחר שנתיים עברה לשכונת רמת אליהו בראשון לציון, בה גם גדל סלליך והתחנך. בצעירותו שיחק במחלקת הנוער של הפועל ראשון לציון, ובקיץ 2009 עבר למחלקת הנוער של מכבי חיפה.
את הופעת הבכורה שלו במדי הקבוצה הבוגרת של מכבי חיפה ערך ב-15 במאי 2010 מול בני יהודה תל אביב באצטדיון בלומפילד, אשר זכור כמשחק בו הפסידה חיפה את האליפות להפועל תל אביב בדקה ה-92. בעונה שלאחר מכן שיחק בעשרה משחקים וזכה עם מכבי חיפה באליפות.
בקיץ 2011 הושאל להפועל עכו והפך לשחקן מפתח במועדון עם שבעה שערי ליגה ב-37 משחקים. בקיץ 2012 הושאל לעירוני קריית שמונה, כבש חמישה שערי ליגה, והעפיל עמה לגמר גביע המדינה. סלליך פתח בהרכב בהפסד להפועל רמת גן בדו-קרב בעיטות עונשין במשחק הגמר.
ב-3 בספטמבר 2013 הושאל לעונה אחת בבית"ר ירושלים וכבש שני שערים ב-19 הופעות בליגה.
עם סיום תקופת ההשאלה שוחרר ממכבי חיפה, חתם לשלוש עונות במריבור, אלופת סלובניה, והפך לישראלי הראשון בליגת העל הסלובנית. בעונתו הראשונה בקבוצה כבש חמישה שערי ליגה והוסיף תשעה בישולים, וזכה עמה באליפות הליגה הסלובנית. בעונתו השנייה בקבוצה כבש שבעה שערי ליגה וזכה עם הקבוצה בגביע הסלובני. בעונתו השלישית זכה באליפות סלובנית נוספת.
ב-27 באוגוסט 2017 חזר למכבי חיפה וחתם על חוזה לשנתיים. כבר באותו היום פתח בהרכב הקבוצה בניצחון 1–3 על הפועל באר שבע, וכבש את שער הבכורה שלו במועדון. סלליך הציג יכולת טובה, עם שבעה שערים ותשעה בישולים בעונת 2017/18.
ב-17 בפברואר 2019, במהלך משחק נגד הפועל חדרה, קרע את הרצועה הצולבת בברכו וסיים את העונה. הוא נעדר לתקופה של 7–8 חודשים, והחמיץ את פתיחת עונת 2019/2020. בסוף דצמבר 2019 החלים מפציעתו וחזר לסגל של מכבי חיפה, וב-1 ביולי 2020 כבש צמד ראשון בקבוצה בניצחון 1–4 בדרבי מול הפועל חיפה.
ב-4 באוגוסט 2020 חתם לעונה אחת בהפועל באר שבע. את שער הבכורה במסגרת הליגה במדי הקבוצה, כבש סלליך במחזור הפתיחה של עונת 2020/2021 בניצחון הקבוצה 3–2 על מכבי נתניה.
ב-22 ביולי 2021 חתם בגנצ'לרבירלי מליגת המשנה הטורקית.
ב-4 ביולי 2022 שב לישראל וחתם לשנתיים בהפועל תל אביב. ב-13 בינואר 2023 חתם בנאה סלמיס פמגוסטה מליגת העל הקפריסאית.
ב-15 בנובמבר 2023 חזר לישראל וחתם בסקציה נס ציונה מהליגה הלאומית.
ב-16 ביולי 2024 חתם בהפועל כפר סבא.
נבחרות ישראל

שיחק בנבחרת הנוער של ישראל עד גיל 19 ובנבחרת הצעירה של ישראל עד גיל 21, עמה אף השתתף באליפות אירופה (היורו) 2013 לנבחרת צעירות שנערכה בישראל.
תארים

אליפות ליגת העל בכדורגל (1): 2010/2011
אליפות ליגת העל הסלובנית (2): 2014/2015, 2016/2017
הגביע הסלובני (1): 2015/2016
הערות שוליים

↑  מכבי חיפה - האתר הרשמי | הקבוצה | סינטאיהו סלליך, באתר Maccabi Haifa FC - The Official Page
↑  שלמה וייס‏, מכבי חיפה: סינטאיהו סלליך קרע את הרצועה הצולבת וגמר את העונה, באתר וואלה, 20 בפברואר 2019
↑  ליגת העל: מכבי חיפה הביסה את הפועל חיפה 1:4 בדרבי, באתר וואלה, 1 ביולי 2020
↑  איציק כלפי, ‏עובר לדרום: סינטיהו סלליך חתם בהפועל ב"ש, באתר ONE‏, 3 באוגוסט 2020
↑  מוטי פשכצקי, ‏סלליך סיכם בגנצ'לרבירלי הטורקית, באתר ערוץ הספורט, 22 ביולי 2021
↑  איציק כלפי, חזר ארצה: סלליך חתם לשנתיים בהפועל תל אביב, באתר ynet, 4 ביולי 2022
↑  סינטאיהו סלליך חתם בנאה סלאמינה מהליגה הראשונה בקפריסין, באתר וואלה, 13 בינואר 2023
↑  סלליך חתם בהפועל כפר סבא, שני מצטרפים להפועל פתח תקוה, באתר וואלה, 17 ביולי 2024
חילוץ בצפון

| --- | --- |
 סוגה:  דרמה
 שחקנים:  ויליאם בולדווין קת'לין רוברטסון
 ארץ מקור:  קנדה קנדה
 שפות:  אנגלית
 מספר עונות:  1
 מספר פרקים:  10
 הפקה
 מפיק:  דון קרמודי דייוויד קורמיקן
 הפצה:  נטפליקס 
 אורך פרק:  44–45 דקות
 שידור
 רשת שידור:  CBC
 רשת שידור בישראל:  נטפליקס
 תקופת שידור מקורית:  1 במרץ 2019 – 2019 
 קישורים חיצוניים
 דף התוכנית ב-IMDb
 
חילוץ בצפון (באנגלית: Northern Rescue), היא סדרת טלוויזיה קנדית. היא מופצת על ידי CBC בקנדה וניתן לצפות בה דרך נטפליקס במדינות רבות בעולם, גם במדינת ישראל.
רקע

לאחר שאשתו מתה, מפקד החיפוש וההצלה ג'ון ווסט (ויליאם בולדווין) עובר עם שלושת ילדיו מבוסטון, מסצ'וסטס לעיירה שבה גדל, "טורטל איילנד ביי" שבאונטריו, קנדה. בדרמה המשפחתית הזו, ג'ון וילדיו מתמודדים עם האבל לאחר המוות של אם המשפחה, כאשר כל אחד מתמודד עם האבל בדרכו שלו.
סקירת הסדרה

| עונה | עונה | פרקים | פרקים | שודרה לראשונה | שודרה לראשונה |
| --- | --- | --- | --- | --- | --- |
|  | 1 | 10 | 10 | 1 במרץ 2019 | 1 במרץ 2019 |
צוות השחקנים והדמויות

ויליאם בולדווין – ג'ון ווסט
קת'לין רוברטסון – צ'רלי אנדרס, אחותה של שרה
מישל נולדן – שרה ווסט, אשתו המנוחה של ג'ון (מספרת את יומנה ונראית בזיכרונות)
עמליה וויליאמסון – מדלין "מאדי" ווסט, הילד הבכור של ג'ון ושרה
ספנסר מקפירסון – סקאוט ווסט, בנם היחיד של ג'ון ושרה
טיילור ת'ורן – טיילור ווסט, הילד הצעיר של ג'ון ושרה
סבסטיאן רוברטס – אלכס, החבר המנוכר של צ'רלי
אוון מארש – הנרי, מושא האהבה המתהווה של מאדי
אליאנה ג'ונס – גוון, חברה של מאדי והנרי
דווין נקודה – אליסון
כריסטיאן מרטין – ג'ייסון ג'וריס
הפקה

הסדרה מופקת על ידי Don Carmody Television (DCTV). היא מוזרמת בקנדה דרך CBC ומופצת ברחבי העולם על ידי שירות הסטרימינג נטפליקס.
העונה הראשונה שכוללת 10 פרקים עלתה לראשונה ב-1 במרץ 2019. הסדרה צולמה בפארי סאונד, עיירה באונטריו, ובטורונטו, קנדה.
הערות שוליים

↑  "Canada's Public Broadcaster Launches CBC Gem Streaming Service with More Than 4000 Hours of Live and On-Demand Programming Available For Free" (הודעה לעיתונות). Toronto: CBC. 11 בדצמבר 2018. נבדק ב-14 בדצמבר 2018. {{cite press release}}:  (עזרה)
↑  "CBC AND NETFLIX FAMILY DRAMA NORTHERN RESCUE CONFIRMS ADDITIONAL CASTING AS PRODUCTION BEGINS; 10-PART SERIES HAILS FROM DON CARMODY TELEVISION - CBC Media Centre".
↑  CBC [@CBC] (25 בפברואר 2019). "Meet the Wests – who pack up and move north after a family tragedy. Season 1 of #NorthernRescue is streaming on CBC Gem March 1! @BillyBaldwin" (Tweet). נבדק ב-4 במרץ 2019 – via Twitter. {{cite web}}:  (עזרה)
↑  "Northern Rescue on Netflix location: Where is Northern Rescue filmed? Where's it set?". 6 במרץ 2019. {{cite web}}:  (עזרה)
רצח העם הארמני

מפת רצח העם הארמני, המציגה מחנות ריכוז, מחנות מוות, נתיבי שיירות גירוש, נקודות התנגדות ונתיבי מילוט
רצח העם הארמני (בארמנית: Հայոց Ցեղասպանություն), המכונה גם "שואת הארמנים", ובמסורת הארמנית "הפשע הגדול" (בארמנית: Մեծ Եղեռն, בתעתיק עברי: מֶץ יר'רן), היה רצח עם מכוון ושיטתי שביצעה האימפריה העות'מאנית במהלך מלחמת העולם הראשונה באוכלוסייה הארמנית שבשטחה, בעיקר באנטוליה. רצח העם הארמני כלל מעשי טבח המוניים, גירוש המוני, וצעדות מוות, בתנאים שתוכננו להביא למותם של המגורשים.
לאחר סופה של מלחמת העולם הראשונה המשיכו טורקים, כורדים ואזרים מוסלמים לטבוח בארמנים הנוצרים עד שנת 1923.
ההערכה הרווחת היא שכמחצית מהאוכלוסייה הארמנית בטורקיה, בין מיליון למיליון וחצי ארמנים, נספתה. קבוצות אתניות נוצריות אחרות, כגון האשורים ויוונים פונטים, נטבחו אף הן באותה תקופה בשטחי האימפריה העות'מאנית כחלק מרצח העם האשורי ורצח העם היווני-פונטי, ויש הרואים בכך חלק ממדיניות ואידאולוגיה מכוונת ומתוכננת של העות'מאנים לטהר את אסיה הקטנה מנוצרים.
ב-24 באפריל מציינים הארמנים ברחבי העולם את יום הזיכרון לרצח בני עמם על ידי הטורקים העות'מאנים.